મનુષ્યની કાયા ચાલવા માટે બની છે. ચરકસંહિતા સેઝ જમ્યા પછી સો કદમ ચાલવું. એ સિવાય જાતે સમજવાનું છે કે સ્લિમ ‘ને ફિટ હો તોય કસરત કરવી. કસરતનો ક્રમ બદલવો. આજે પુશ-અપ પછી સીટ-અપ, તો કાલે સીટ-અપ પછી સાઇક્લિંગ પછી પુશ-અપ. દોડતા કે ચાલતા આકસ્મિક સ્પીડ બદલવી, દિશા બદલવી. નવરા બેસી રહ્યા હો કે આડા પડ્યા હો ત્યારે વચ્ચે-વચ્ચે હાથ ‘ને પગની વિવિધ મૂવમેન્ટ કરવી. ધ્યાન કરવું. સ્માઇલ ‘ને લાફની સંખ્યા વધારવી. આંખને બ્રેક આપતા રહેવું. ખુલ્લામાં કે જ્યાં પ્રાણવાયુ વધારે હોય તેવી જગ્યા માટે સમય ફાળવવો. તડકાને આવકારવો. આકાશ તરફ જોયા કરવું. સૂર્ય સામે પણ જોઈ શકાય. સૂતી વખતે ઇલેક્ટ્રોનિક વાજિંત્રો બંધ કરી દૂર મૂકવા, અંધારું રાખવું. બાળકો, પાલતુ પ્રકારના જીવો ‘ને છોડ-ઝાડના સંસર્ગમાં આવવું-રહેવું. નદી, તળાવ, સાગર ઓલ્સો હેલ્પફુલ. કોઈ પણ સર્જનાત્મક કામ કરવું, શીખવું. થોડોક અઘરો પણ લગભગ પાર પાડી શકાય તેવો ટાર્ગેટ રાખવો અને તેના માટે મથવું. પોષણયુક્ત ખાવાનું તમને કહેવું પડે? ચોકલેટ સારી. મકાઈ, મગ, લીલાં શાકભાજી યુઝફુલ. શેરડી, કોપરું ‘ને મધ ઉપયોગી. ગાયનું ઘી અર્થસાધક. ખજૂર. કાળી દ્રાક્ષ. ઇલાયચી. બ્રાહ્મી, શંખપુષ્પી ‘ને અશ્વગંધા.